पाएं अपने शहर की ताज़ा ख़बरें और फ्री ई-पेपरडाउनलोड करें
बंगाल में नवनिर्वाचित मुख्यमंत्री ममता बनर्जी द्वारा बंगाल में भाजपा कार्यकर्ता व हिंदुओं की निर्मम हत्या करने के विरोध में भाजपा प्रदेश अध्यक्ष दीपक प्रकाश ने सभी जिले के भाजपाइयों को ऑनलाइन सोशल मीडिया के माध्यम से ममता बनर्जी के खिलाफ रोष व्यक्त करने का निर्देश जारी किया है। जिले के अध्यक्ष अनूप चंद्र अधिकारी ने अपने घर पर बैठकर तख्ती में खूनी ममता शर्म करो लिखकर विरोध किया। मौके पर अनूप ने कहा कि जैसे ही बंगाल में चुनाव समाप्त हुई, जिन लोगो ने भाजपा का साथ दिया उसे ममता के कार्यकर्ताओं ने मौत के घाट उतार दिया। ऐसी महिलाओं को शर्म करने की जरूरत है। यहां लोकतंत्र का हनन हो रहा है। लोहरदगा संसदीय क्षेत्र के सांसद सुदर्शन भगत ने कहा कि जिस प्रकार बंगाल में ममता बनर्जी ने भाजपाइयों को आड़े हाथों लिया है।
इसका भाजपा कड़ी निंदा करता है। उन्होंने कहा कि भाजपा जमीनी स्तर की पार्टी है। भाजपा ने जहां भी चुनाव जीता वहां अबतक कोई भी हिंसक घटना नहीं घटी। वहीं बंगाल में ममता बनर्जी ने चुनाव जीतकर हिंसक झड़प प्रांरभ कर दिया। इससे साफ दिखता है कि हिंदुओं का कहीं कोई स्थान नहीं है। उन्होंने ममता बनर्जी को इस्तीफा देकर बंगाल में राष्ट्रपति शासन घोषित करने की मांग की है। भाजपा जिला महामंत्री मिशिर कुजूर ने कहा कि लोकतंत्र में सबको जीने का अधिकार है और अपने मत का प्रयोग भी लोग अपने तरीके से कर सकते हैं। सत्ता में काबिज खूनी ममता ने अपने सत्ता का दुरूपयोग कर बंगाल में खून की होली खेल रही है। मतगणना के दिन ही देर रात भाजपा के कार्यालय को उड़ा देना, साथ ही भाजपाइयों के साथ मारपीट करना गलत है। खूनी ममता को फांसी की सजा होनी चाहिए। मौके पर भाजयुमो जिला अध्यक्ष रविन्द्र सिन्हा, किरण माला बाड़ा, शैल मिश्रा, संदीप प्रसाद, अमरमणी उराईन समेत कई भाजपाइयों ने ऑनलाइन स्तर पर बंगाल के सीएम ममता बनर्जी की कार्यशैली पर विरोध प्रदर्शन किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn